**AGENȚIA PENTRU PROTECȚIA MEDIULUI BRAȘOV**

**PROIECT**

**DECIZIA ETAPEI DE INCADRARE**

Ca urmare a solicitării de emitere a acordului de mediu adresate de **SC FREZIA IMMOBILIARE SRL**, cu sediul în București, strada Laminorului, nr. 130 B, înregistrată la APM Brașov cu nr. 5273 din 16.04.2024, în baza:

- **Legii nr. 292/2018** privind evaluarea impactului anumitor proiecte publice și private asupra mediului;

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;

și ca urmare a completării documentației cu nr. 6153/08.05.2024, nr. 7163/29.05.2024 și nr. ...., autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiza Tehnică din data de 04.07.2024, că proiectul **„EXTINDERE REȚEA ȘI BRANȘAMENT ELECTRIC”**, propus a fi realizat în jud. Brașov, intravilan oraș Predeal, sector Vladet, amplasament identificat prin CF nr. 101013 Predeal, nr. cad. 101013, conform Certificatului de Urbanism nr. 121 din 24.07.2023, emis de Primăria Orașului Predeal, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apa.***

Justificarea prezentei decizii:

**I. Motivele pe baza carora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, **Anexa nr. 2, la pct. 1, lit. d)** împădurirea terenurilor pe care nu a existat anterior vegetație forestieră sau defrișare în scopul schimbării destinației terenului, **coroborat cu pct. 13, lit. a)** Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.
2. titularul și APM Brașov au mediatizat în presa locală, cât și pe pagina web, atât depunerea solicitării acordului, cât și decizia etapei de încadrare;
3. lipsa observațiilor din partea publicului interesat;
4. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și conceptia întregului proiect****:*

*Caracterizarea zonei de amplasament:* Terenul pe care se va realiza proiectul este amplasat în intravilanul orașului Predeal, sector Vlădet, zona Vânătorului, identificat prin CF nr. 101013 Predeal, nr. cad. 101013.

De asemenea, o parte din terenul pe care se va realiza proiectul este amplasat în fondul forestier, proprietate publică a Orașului Predeal, localizat in u.a. 58 B din U.P. XI Predeal (252 mp).

Conform Planului Urbanistic General al orașului Predeal aprobat prin HCL nr. 87/2000, cu valabilitate prelungită prin HCL nr. 163/2018 și PUZ aprobat prin HCL nr. 47/2007, amplasamentul proiectului se află în intravilanul orașului Predeal, în zona cazare cu dotări turistice și locuințe/străzi propuse pe trasee noi.

*Scopul investiției și elemente de corelare-coordonare:* prin proiect se propune racordarea la rețeaua de energie electrică a imobilului de locuințe colective, situat în zona Vânătorului, sector Vlădet, imobil aparținând SC Frezia Immobiliare SRL.

*Situaţia existentă:* Terenul studiat, în suprafață totală de 1000,00 mp, este teren intravilan oraș Predeal, zona Vânătorului, sector Vlădet, proprietate privată SC Frezia Immobiliare SRL, conform CF nr. 101013 Predeal, nr. cad. 101013, cu folsința actuală de curți-construcții.

O suprafață de 252 mp, pe care se vor realiza lucrările de racordare la rețeaua de energie electrică a imobilului, este zonă de fond forestier, proprietate Oraș Predeal.

*Situaţia propusă:* Proiectul prevede realizarea lucrărilor de racordare a imobilului de locuințe colective existent, la rețeaua de energie electrică. Lucrările propuse sunt următoarele:

1. Realizare cablu subteran LES 0,4 kV în lungime totală de 760 m, după cum urmează:

* PTex. 83, Circuit 1 – CDpr. E3-3, Circuit 1, L1 = 380m;
* CDpr. E3-3, Circuit 2 – PTex. 83, Circuit 2, L2= 380m.

2. Lucrări de montare cutie de distribuție:

* construcţie din poliester armat cu fibră de sticlă, cu doua sisteme de inchidere securizabile, grad de protectie minim IP44;
* CD montat pe constructie fundatie beton (C12/15, 25cm + 20cm) turnat pe strat balast bine compactat (15cm) pentru fixare CD;
* centura beton (C12/15) in jurul CD-urilor pentru fixare la nivelul 0 al terenului, doar cazurile de montare CD in zona verde sau macadam;
* montare placa despatitoare cu rol de hidroizolare intre modulul de fixare in pamant si corpul principal al CD-ului;
* separatoare fuzibile verticale NH2, actionare pol cu pol montate distanțat (5mm) cu piulițe încastrate;
* separatoare fuzibile verticale NH00, actionare pol cu pol montate distanțat (5mm) cu piulițe încastrate;
* separatoarele vor fi realizate din materiale rezistente la foc;
* sistem ventilare naturală;
* baretă fixare (rigidizare terminale termocontractibile LES);
* separatoarele realizate din materiale rezistente la foc;
* racordarea cablurilor în CD (la separatoarele verticale cu siguranțe fuzibile) se va realiza cu cleme turnate;
* se eticheteaza fiecare cablu de joasa tensiune;
* se vor realiza inscriptionari de avertizare si de informare (schema monofilara);
* priza de pamant cu electrozi verticali din teava 2 1/2” OL-Zn si platbanda Ol-Zn 40x4 mmp, se va avea in vedere ca valoarea de dispersie a prizei de pamant sa fie de maxim Rp ≤ 4 Ω.

3. Lucrări coloană:

Din CD proiectat se racordeaza o firida de distributie si contorizare palier (FDCP) astfel:

* Intre CDpr. E3-3 si 1x FDCP-14, cu cablu 2xC2XY-F 3x50+25 mmp cu izolație din XLPE montat in tub PEHD rezistent la foc R60/ montat in tub /plinta /ingropat in zidarie/pat cablu metallic/canal tehnic; lungime: 2 x 25m;
* platbanda Ol-Zn 25x4 mmp pentru priza pamant racordata la priza pamant CD si priza pamant cladire bloc.

4. Lucrări FDCP- 14:

Se propune FDCP-14, montat in spatiul tehnic, incastrat in perete si alimentat prin legatura in bucla, cu urmatoarele caracteristici:

* construcţie din poliester armat cu fibră de sticlă, cu doua sisteme de inchide securizabile, grad de protectie minim IP44 si sistem sigilare;
* separatoare fuzibile verticale NH2, acţionare pol cu pol montate distanțat (5mm) cu piulițe încastrate, montate distanțat;
* separatoare fuzibile verticale NH00, acţionare pol cu pol montate distanțat (5mm) cu piulițe încastrate, montate distanțat;
* dotate cu protectii 32A monofazate automate, protectie diferentiala 300mA, protectie la supratensiune si frecventa industriala si intrerupere nul tip DPST (intreruptoarele si protectia diferentiala vor fi modulare ptr. a se putea separa);
* dotate cu protectii 32A, trifazate, protectie diferentiala 300mA, protectie la supratensiune si frecventa industriala si intrerupere nul tip DPST (intreruptoarele si protectia diferentiala vor fi modulare ptr a se putea separa);
* spatiu montare contoare cu telegestiune, montate pe rame de contor din PVC;
* usa de la spatiu montare contoare prevazuta cu vizoare pentru citirea contoarelor;
* spatiu montare echipamente telegestiune;
* posibilitatea securizarii cu lacat la manevrarea protectiilor de abonat din exterior;
* priza de pamant Rp≤ 4Ω liniara montata in sant comun de la cutia de distributie la FDCP se va realiza cu platbanda 25x4 mm OL-Zn, si va fi Rp≤ 4 Ω.

**Materiile prime, energia și combustibilii utilizați, cu modul de asigurare a acestora**

In perioada de execuţie:

•*Combustibili:* motorină pentru funcţionarea utilajelor, echipamentelor şi mijloacelor de transport materiale de construcţii şi echipamente tehnologice. Nu se vor depozita combustibili pe amplasament.

In perioada de funcţionare:

•*Energia*: din reţeaua de energie electrică existentă în zonă.

Pentru realizarea proiectului este necesară ocuparea temporară a terenului, în suprafață de 252 mp, cu defrișarea vegetației forestiere, în fondul forestier proprietate publică a Orașului Predeal, localizat în u.a. 58 B din U.P. XI Predeal.

Se propun urmatoarele lucrări specifice:

-      arborii se vor exploata la rând;

-      doborarea arborilor se va realiza numai pe culoarul ocuparii de fond forestier;

-      la exploatarea masei lemnoase se va evita degradarea solului;

-      tăierea arborilor se va face cât mai de jos, fără ca înălţimea cioatei, măsurată în

partea din amonte, să depăşească 1/3 din diametrul secţiunii acesteia;

-      colectarea lemnului se va realiza cu utilaje forestiere echipate cu troliu pe traseul care va fi ocupat temporar din fond forestier;

-      scos-apropiatul lemnului cu utilaje forestiere se poate face prin târâre când solul este acoperit cu zăpadă sau este îngheţat şi prin semitârâre ori sarcină suspendată, în lipsa stratului de zăpadă sau dacă solul nu este îngheţat;

-      aşezarea grămezilor de crăci şi a resturilor de exploatare se va face în locuri fără seminţiş;

-      doborarea arborilor se va realiza cu motofierastau respectandu-se normele de protectie a muncii;

-      scoaterea ciotelor din pamant se va realiza manual cu toporul si / sau mecanizat cu motofierastraul;

**FISA TEHNICĂ DE TRANSMITERE-DEFRISARE -** pentru ocuparea temporară a terenului de 252 mp, localizat în u.a. 58 B, din U.P. XI Predeal, în scopul realizării proiectului, transmisă de RNP-Romsilva, Direcția Silvică Brașov, Ocolul Silvic Brașov. este următoarea:

|  |  |  |
| --- | --- | --- |
| Unităţi amenajistice | 58 B | Total |
| 1. Suprafaţa totală u.a. (ha) | 14,06 | 14,06 |
| 2. Suprafaţa solicitată (ha) | 0,0252 | 0,0252 |
| 3. Tipul de pădure/GE (cod) | 2211/17 |  |
| 4. Caracter actual – tipul de padure | Natural fundamental productivitate superioară |  |
| 5. Categoria funcţională | TII |  |
| 6. Compoziţia arborelui | 7FA 3BR |  |
| 7. Vârstă medie arboret | 140 |  |
| 8. Clasa de producţie | 2,00 |  |
| 9. Consistenţa | 0,70 |  |
| 10. Volum la hectar (m3) | 456 | 456 |
| 11. Volumul aferent suprafeţei solicitate (m3) | 11,49 | 11,49 |
| 12. Suprafaţa de defrişat (ha) | 0,0252 | 0,0252 |
| 13. Volumul de defrişat (m3) | 11,49 | 11,49 |

**Organizarea de șantier:**

Perioada de execuție generează impacturi puțin semnificative, pe o perioadă redusă de timp, fără a produce efecte nereversibile. Se apreciază ca măsurile de atenuare și eliminare a impactului, propuse împreună cu obligația constructorului de a respecta legislația de mediu existentă la data semnării contractului sunt suficiente pentru remedierea majorității impacturilor posibile în perioada de execuție a lucrării.

Nu sunt necesare instalații pentru reținerea, evacuarea și dispersia poluanților în mediu în timpul organizării de șantier, deoarece utilajele și mijloacele de transport cu care se vor realiza lucrările vor fi omologate conform normelor în vigoare.

Se vor lua toate măsurile necesare pentru colectarea și depozitarea în condiții corespunzătoare a deșeurilor generate în perioada de realizare a proiectului și se va asigura că operațiunile de colectare, transport, eliminare sau valorificare vor fi realizate prin firme specializate și autorizate.

In organizarea de santier constructorul va instala grupuri sanitare ecologice, evacuarea reziduurilor fiind asigurata de firma autorizata.

Apa necesară pentru organizarea de santier va fi asigurata de către constructor.

In fiecare zi muncitorii vor fi transportati cu masina la amplasamentul lucrarii. Pentru transportul persoanelor si materialelor se vor utiliza drumurile existente in zona.

**Lucrări de refacere a amplasamentului în zona afectată de execuţia investiţiei***:*

La recepţia finală a lucrărilor constructorul trebuie să predea lucrările prevăzute în proiect, fără deşeuri specifice şi fără resturi de materiale de construcţie care au fost folosite în realizarea proiectului. Toate dotările tehnice specifice folosite în realizarea proiectului vor fi de asemenea preluate în totalitate de constructor. La terminarea lucrărilor, suprafeţele de teren ocupate temporar vor fi redate, prin refacere, la circuitul funcţional iniţial.

***b) cumularea cu alte proiecte existente și/sau aprobate*:** nu este cazul;

**c*) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) cantitatea și tipurile de deșeuri generate/gestionate:***

Deșeurile care vor rezulta pe toată perioada lucrărilor de executie, vor fi evacuate de pe amplasament, pe baza unui contract cu una dintre societățile de salubrizare autorizate. Depozitarea temporară a deșeurilor și a materialelor de construcții se va face astfel încât să nu permită poluări ale solului. Deșeurile rezultate în urma lucrărilor se vor depozita în containere, separate pe tipuri și categorii. Deșeurile menajere vor fi colectate în europubele amplasate pe o platformă din incintă și ridicate periodic de către o societate autorizată, în baza unui contract. Se vor respecta prevederile normelor de salubritate în vigoare.

Vor fi generate următoarele tipuri de deșeuri:

* *deseuri nepericuloase*
* 17 05 04 pamant de excavație (altele decat cele specificate la 17 05 03);
* 17 02 01 deseuri de lemn;
* 12 01 13 deseuri de la sudura;
* 20 01 08 deseuri municipale amestecate;
* 20 01 01 hartie si carton.

**In perioada de functionare:** Transportul energiei electrice prin cablul LES proiectat nu prezintă surse potențiale de deșeuri.

Substanțele și preparatele chimice periculoase utilizate și/sau produse;

*In perioada de execuţie* se va utiliza motorină pentru transportul echipamentelor şi mijloacelor de transport implicate în realizarea proiectului.

*In perioada de funcţionare*: nu se vor utiliza substanțe și preparate chimice periculoase.

***e) poluarea și alte efecte negative:***

**- protecția calității apelor**:

* *sursele de poluanţi pentru ape, locul de evacuare sau emisarul;*

Lucrările se vor executa cu utilaje din dotarea antreprenorului, verificate din punct de vedere tehnic.

* *staţiile şi instalaţiile de epurare sau de preepurare a apelor uzate prevăzute;*

Având în vedere specificul investiției, nu s-au prevăzut stații sau instalații pentru epurarea sau preepurarea apelor uzate.

**- protecția calității aerului**:

Sursele de poluanți pentru aer, poluanți, inclusiv surse de mirosuri;

In perioada de execuţie, sursele de poluanţi pentru aer sunt:

- emisiile de poluanţi atmosferici generate de utilajele şi echipamentele implicate în execuţia proiectului. respectiv: NOx, CO şi CO2;

- particulele de praf (pulberi);

Aceste surse au un caracter temporar.

*În perioada de funcţionare*, nu se vor genera emisii de poluanți in atmosferă având în vedere specificul investiției.

Instalațiile pentru reținerea și dispersia poluanților în atmosferă;

*In perioada de execuţie* a lucrărilor se vor lua următoarele măsuri:

- folosirea de utilaje şi echipamente cu inspecţiile tehnice la zi;

- toate utilajele, echipamentele şi mijloacele de transport în fazele de staţionare vor avea motoarele oprite;

- se va respecta ordinea de executare a lucrărilor şi tehnologia de execuţie pentru a se evita suprapunerile şi mersul în gol al utilajelor;

*In perioada de funcţionare,* valorile poluanților atmosferici trebuie să fie în conformitate cu legislația în vigoare (Legea nr. 104/2011 privind calitatea aerului înconjurător, actualizată, cu modificările și completările ulterioare și STAS 12574/87).

**- protecția împotriva zgomotului și vibrațiilor**:

Sursele de zgomot și de vibrații:

Sursele de zgomot, în etapa de execuţie a lucrărilor de construcţii proiectate sunt reprezentate de utilaje/echipamente şi mijloacele de transport ale acestora. Pentru evitarea disconfortului asupra receptorilor din zonă, lucrările se vor executa pe perioada zilei, în intervalul orar 8,00 –18,00.

În etapa de funcţionare nu se va produce zgomot sau vibrații de mare intensitate, având în vedere specificul investiției.

Amenajările și dotările pentru protecția împotriva zgomotului și vibrațiilor:

Pentru evitarea disconfortului asupra receptorilor din zonă, lucrările de construcţii proiectate se vor executa pe perioada zilei. Se va evita utilizarea peste capacitatea omologată a utilajelor şi mijloacelor de transport. Se vor păstra intacte echipamentele din dotarea utilajelor şi mijloacelor de transport destinate diminuării zgomotului produs în funcţionare. Impactul zgomotului în timpul realizării proiectului va fi redus şi local. Se vor respecta prevederile SR 10009/2017.

**- protecția împotriva radiațiilor**:

Sursele de radiații: nu este cazul; nu se vor utiliza substanţe sau materiale radioactive.

Amenajările și dotările pentru protecția împotriva radiațiilor: nu este cazul, deoarece atât în perioada de execuţie, cât şi în perioada de funcţionare nu se vor utiliza substanţe sau materiale radioactive.

**- protecția** **ecosistemelor terestre și acvatice:** realizarea proiectului nu prezintă un impact negativ asupra ecosistemelor terestre şi acvatice.

În perioada de execuție a lucrărilor, se recomandă următoarele:

- se vor utiliza utilaje și vehicule performante, cu un nivel redus de zgomot și de noxe;

- se vor împrejmui zonele de lucru pentru a se evita depășirea spațiului strict necesar execuției.

- deșeurile se vor colecta selectiv, se vor depozita temporar în zonele special destinate și care respectă normele legale în vigoare, iar la intervale stabilite sau ori de câte ori este necesar se vor elimina prin societăți autorizate.

Eliminarea completă a posibilităților de poluare a factorilor de mediu conduce implicit la eliminarea riscului de afectare a ecosistemelor.

**- protecția calității solului și subsolului**:

În timpul execuției și exploatării obiectivului nu există surse de poluare care să aibă un impact semnificativ asupra solului și subsolului.

Atat in perioada realizarii obiectivului, cât și în perioada de funcționare, vor fi luate următoarele masuri:

* pe perioada de execuție a lucrărilor se vor lua toate măsurile care se impun pentru evitarea contaminării solului cu produse petroliere, provenite de la utilaje;
* alimentarea utilajelor și gresarea lor se va face în locuri special amenajate în afara amplasamentului, în unități specializate, luându-se toate măsurile de protecție impuse de legislația în vigoare.
* în cazul unei contaminari a solului, porțiunea afectată va fi îndepărtată și tratată/eliminată în functie de tipul de contaminare; organizarea de șantier va fi dotată corespunzător cu materiale absorbante specifice pentru fiecare tip de material/substanță care poate cauza poluare în urma unei gestionari necorespunzătoare.

**- protecția așezărilor umane și a altor obiective de interes public**: amplasamentul studiat se află parțial în fondul forestier proprietate a orasului Predeal, investiția nu va prezenta un impact negativ asupra așezărilor umane, precum și a altor obiective de interes public.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accident.

**g) *riscurile pentru sănătatea umană*:** se vor respecta prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completările ulterioare.

***2. Amplasarea proiectului:*** intravilanul orașului Predeal, zona Vânătorului, sector Vlădet, parțial inclus în fond forestier proprietate a orasului Predeal.

***a) utilizarea actuala și aprobata a terenurilor:***

Terenul este situat in intravilanul orașului Predeal, cu folosinta actuală: teren curți-construcții conform CF nr. 101013 Predeal, nr. cad. 101013, în suprafață totală de 1000 mp; teren pădure, conform Amenajament Silvic: U.P. XI Predeal, u.a. 58 B în suprafață de 252 mp, destinația conform documentației de urbanism faza PUG Predeal, aprobată cu HCL nr. 87/2000, cu valabilitate prelungită prin HCL nr. 163/2018 la data prezentei: zonă cazare cu dotări turistice și locuințe/străzi propuse pe trasee noi, și în conformitate cu Certificatul de Urbanism nr. 121 din 24.07.2023, emis de Primăria Orașului Predeal.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul.

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere:*** pentru proiect au fost emise:

- Avizul favorabil nr. 2081/1/06.03.2024, emis de către Garda Forestieră Brașov în vederea ocupării temporare, cu defrișarea vegetației forestiere, pentru terenul în suprafață de 252 mp, aflat în proprietate publică a Orașului Predeal și localizat u.a. 58 B din UP XI Predeal;

- HCL nr. 174/02.09.2022, privind modificarea și completarea HCL nr. 162/11.08.2022 pentru întocmirea documentației în vederea obținerii aprobărilor pentru scoaterea definitivă/ocuparea temporară a terenului din zona Vânătorul, cu destinația de drum public, pentru amenajarea acestuia în vederea deschiderii circulației publice și extinderea rețelelor de utilități publice;

***iv) rezervații și parcuri naturale –*** nu este cazul;

***v) zone clasificate sau protejate conform legislatiei în vigoare:zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri –*** nu este cazul;

***vii) zone cu densitate mare a populatiei –*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și numarul persoanelor afectate –*** nu este cazul;

***b)natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusă, doar pe perioada executării activității ;

***f) debutul, durata, frecventa și reversibilitatea preconizate ale impactului –*** pe perioada executării lucrărilor durata impactului va fi scurtă.

***g) cumularea impactului cu impactul altor proiecte existente și/sau aprobate:*** *nu este cazul.*

***h) posibilitatea de reducere efectiva a impactului –*** *nu este cazul.*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul propus **nu intra** sub incidenta OUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificările și completările ulterioare.

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul propus nu **intră** sub incidenţa art. 48 si art. 54 din Legea apelor nr. 107/1996, cu modificările şi completările ulterioare.

**Condițiile de realizare a proiectului:**

1. Se vor respecta prevederile OUG nr. 195/2005, privind Protecția Mediului, aprobată cu modificări și completări prin Legea nr. 265/2006, cu modificările și completările ulterioare;
2. Se vor respecta condițiile impuse de ceilalți avizatori prin avizele obținute și proiectele înaintate spre avizare;
3. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
5. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
6. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
7. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
8. Terenul afectat temporar de lucrări, va fi adus la starea iniţială de utilizare;
9. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
10. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
11. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
12. Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrarii valorilor parametrilor vibrațiilor în limitele admisibile stabilite de SR 12025-2/94;
13. În vederea menținerii calității aerului, în parametrii optimi, în zona amplasamentului, în perioada realizării lucrărilor de construcție, se vor respecta următoarele condiții:
    * utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfârșitul fiecărei săptamâni de lucru, daca nu se vor desfășura operațiuni active mai mult de două zile consecutiv;
    * minimizarea activităților generatoare de praf (tăiere, măcinare, spargerea betonului, nisip, pietriș, activități de sablare/șlefuire, etc.);
    * se vor lua măsuri de acoperire, îngradire, închidere a stocurilor de materiale de construcție sau deșeuri, pentru prevenirea împraștierii cauzată de vânt;
    * curățarea/spălarea vehiculelor care ies de pe șantier;
    * oprirea motoarelor tuturor vehiculelor aflate în staționare, în zona șantierului;
14. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, toalete ecologice, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor), împrejmuire cu gard din panouri metalice pentru protecţia organizării de şantier si a vecinătăţilor, după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară și depozitarea carburanţilor și substanţelor periculoase în zona aferentă amplasamentului;
* în perioada de execuţie a lucrărilor vor fi stabilite zone de parcare a autovehiculelor și a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* Nivelul de zgomot se va încadra în limitele impuse de SR 10.009/2017;

1. Se vor respecta prevederile art. 17, alin. 4 și alin 7 din O.U.G. nr. 92/2021 privind regimul deșeurilor cu completările și modificările ulterioare, aprobate prin Legea nr. 17/2023 pentru aprobarea Ordonanței de Urgenta a Guvernului nr. 92/2021 privind regimul deseurilor;
2. Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completarile ulterioare.

În conformitate cu prevederile OUG nr.195/2005 privind Protecția Mediului, aprobată cu modificări și completări prin Legea nr. 265/2006, cu modificările și completările ulterioare:

- art. 15 alin (2) lit a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

- art. 21, alin.(4) ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularuluiproiectului****”.*

**Pentru legalitatea si autenticitatea documentelor depuse la dosar se face raspunzator titularul proiectului.**

**Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Conform prevederilor Legii nr. 292/2018 :

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

-anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

-art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**SEF SERVICIU A.A.A.,**

**Liliana Cristina COPACEA**

**BIROU C.F.M.,**

**ÎNTOCMIT:**

**Consilier Viorel MAREAN**

**ÎNTOCMIT:**

**Consilier Adriana RĂILEANU**